เรื่องร้องเรียน: กลิ่นเหม็นจากโรงขยะ ทราบข่าวล่าสุดว่าโดนสั่งปิดไปแล้ว แต่ยังคงได้กลิ่นอยู่ตลอด เหม็นมาก  นอกเหนือจากฝุ่นแล้ว ประชาชนต้องรับผลกระทบจากกลิ่นโรงงานขยะอีก  ได้รับผลกระทบอย่างมาก ทางหน่วยงานมีการแก้ไข หรือการป้องกันอย่างไรบ้างครับ
การดำเนินการของเจ้าหน้าที่: เจ้าหน้าที่ได้ลงพื้นที่บริเวณ แขวงดอกไม้ เขตประเวศ พบผู้พักอาศัยบริเวณดังกล่าวแจ้งว่ามีกลิ่นขยะ จึงได้ปฏิบัติตามมาตรการการแก้ไขปัญหากลิ่น โดยล้างทำความสะอาดพื้นผิวถนนที่ศูนย์ กำจัดมูลฝอยอ่อนนุขเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. แจ้งหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. กำชับ วิธีป้องกันกลิ่นในส่วนพื้นที่ขนถ่ายวัตถุดิบ(ขยะ) เข้าอาคารรับ ๓. กำชับ เพิ่มความถี่ล้างทำความสะอาดพื้นที่ภายในโรงกำจัดมูลฝอย ๔. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๕. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: ขอบคุณเจ้าหน้าที่ที่ติดตามการแก้ไขปัญหา แต่ต้องการให้ศูนย์กำจัดขยะมูลฝอยแก้ปัญหาระยะยาว ไม่ใช่การแก้ปัญหาเฉพาะหน้าไปทุกครั้งที่มีการแจ้งเรื่องครับ
พื้นที่: แขวงดอกไม้ เขตประเวศ กรุงเทพมหานคร